Farao o be a tseba gore Josefa o be a hlathollotše ditoro ka nepo. Eupša go be go tla dirwa’ng? Josefa o ile a šišinya leano leo le ka dirwago. Farao o be a swanetše go hwetša monna yo bobedi e lego “wa temogo le yo bohlale” gore a okamele go kgobokeletšwa ga mabele a mantšintši a nageng ka dišegong nywageng e šupago ya mokhora ke moka mabele ao a fiwe bahloki nakong ya tlala yeo e bego e tla latela. (Genesi 41:33-36) Phihlelo ya Josefa le bokgoni bja gagwe di ile tša mo dira gore a swanelege le go feta mošomong woo, eupša ga se a ka a ikgodiša. Ga se a ka a nagana ka boikgodišo ka baka la boikokobetšo bja gagwe; tumelo ya gagwe e be e sa dumelele seo. Ge e ba re na le tumelo ya kgonthe go Jehofa, ga go nyakege gore re rate maemo goba re ikgodiše. Re ka ba le khutšo, ra tlogelela dilo diatleng tša gagwe!